Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 813/12/7713	Vranov nad Topľou, 23.1.2014
EEČ : 2-61-21-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 14.11.2012, spisová značka Pv 813/12/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
obvinený skutok spáchal tým, že v dobe od 12.01.2012 do 13.07.2012 vo svojom nájomnom byte č. 4, ktorý je súčasťou radovej zástavby s popisným číslom 616, nAchádzajúcom sa v obci XXXXX po tom, čo v elektromerovom rozvádzači v mieste montáže elektromeru si po odizolovaní vodičov CY 6mm zabezpečil spojenie prívodového a vývodového vodiča, čím týmto došlo k napojeniu elektroinštalácie bytu na prívod elektrickej energie bez merania jej dodávky a tým následne k neoprávnenému jej odberu, ktorej odber podlieha spoplatneniu na základe osobitného predpisu, čo bolo zistené dňa 13.07.2012 pri kontrole inšpektorom sieťových pripojení XXXXX, čím týmto konaním pre spoločnosť XXXXX spôsobil škodu  podľa znaleckého posudku vo výške 49,94.- €. 

Uznesením prokurátora Okresnej prokuratúry Vranov nad Topľou zo dňa 14.11.2012, spisová značka Pv 813/12/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
     Uznesením prokurátora Okresnej prokuratúry vo Vranove nad Topľou sp. zn. Pv 813/12/7713-6 zo dňa 14.11.2012, bolo podľa § 216 ods. 1) Trestného poriadku podmienečne zastavené trestné stíhanie obvineného XXXXX, nar. XXXXX vo XXXXX, vykonávané pre prečin krádeže podľa § 212 ods. 2, písm. e) Trestného zákona na tom skutkovom základe, že obvinený v dobe od 12.01.2012 do 13.07.2012 vo svojom nájomnom byte č. 4, ktorý je súčasťou radovej zástavby s popisným číslom 616, nAchádzajúcom sa v obci Zámutov, okr. Vranov nad Topľou, po tom, čo v elektromerovom rozvádzači v mieste montáže elektromeru si po odizolovaní vodičov CY 6mm zabezpečil spojenie prívodového a vývodového vodiča, čím týmto došlo k napojeniu elektroinštalácie bytu na prívod elektrickej energie bez merania jej dodávky a tým následne k neoprávnenému jej odberu, ktorej odber podlieha spoplatneniu na základe osobitného predpisu, čo bolo zistené dňa 13.07.2012 pri kontrole inšpektorom sieťových pripojení XXXXX XXXXX, čím týmto konaním pre spoločnosť XXXXX spôsobil škodu  podľa znaleckého posudku vo výške 49,94.- €. 

     Vyššie uvedená skúšobná doba uplynula dňa 24.11.2013.

     V rámci zisťovania, či boli, resp. sú splnené podmienky na postup podľa § 217 ods. 1) Trestného poriadku, dozorujúci prokurátor vyžiadal správy o povesti na obvineného počas trvania  skúšobnej  doby  a  to  z miesta  jeho  trvalého  bydliska,  XXXXX.  Okrem toho zabezpečil aj  aktuálny odpis z registra trestov. Z  takto  získaných informácií a údajov zistil, že obvinený počas  skúšobnej doby viedol riadny život a jeho správanie nebolo doposiaľ riešené komisiou pre ochranu verejného poriadku. Rovnako zo správ XXXXX že obvinený nemá žiadny záznam zo šetrenia pre spáchanie závažného priestupku a nevedie sa voči nemu ani žiadne trestné konanie, pričom aj podľa aktuálneho odpisu z registra trestov vyplýva, že nemá novší záznam potvrdzujúci existenciu takýchto konaní. 

		Vzhľadom na vyššie uvedené, bolo potrebné rozhodnúť tak, ako je to uvedené vo výrokovej časti tohto uznesenia.       

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Hurta
prokurátor